עזר כנגדה: הטיפים של אסי עזר למנחה החדשה של "האח הגדול"
רק אתמול פרסמנו באופן רשמי את שמה של המנחה החדשה שתגיש לצד ארז את העונה ה-7 של "האח הגדול", וכבר ניצני התרחשות ראשוניים פוקדים את האינטרנט. המנחה האגדי (בדימוס), אסי עזר, פרסם לפני שעות ספורות, פוסט מרגש בו הוא מעביר למנחה החדשה, קורין גדעון, את השרביט ומאחל לה המון בהצלחה.
ואם לא די בכך, האיש והמשפט "נא להתנהג בהתאם", בהחלט הוכיח מהי התנהגות הולמת כשדאג לצייד את קורין בחמישה טיפים שיעזרו לה להתאקלם בהפקה החדשה. בנוסף לטיפים שכללו בין היתר עצות קולינריות (ג'חנון בשבת יגרום לצוות לאהוב אותך), ומהלכים אסטרטגיים שכדאי לה לאמץ (תעלי ראשונה למונית כך שארז יספוג את השמש בדרך), עזר ניצל את ההזדמנות גם כדי למסור לחברים בהפקה את געגועיו הגדולים.